CELEX: 32017D1532
Language: ro
Date: 2017-09-07 00:00:00
Title: Decizia de punere în aplicare (UE) 2017/1532 a Comisiei din 7 septembrie 2017 conținând răspunsurile la întrebările referitoare la evaluarea comparativă a rodenticidelor anticoagulante în conformitate cu articolul 23 alineatul (5) din Regulamentul (UE) nr. 528/2012 al Parlamentului European și al Consiliului (Text cu relevanță pentru SEE. )

8.9.2017   
               
               
                  RO
               
               
                  Jurnalul Oficial al Uniunii Europene
               
               
                  L 232/11
               
            DECIZIA DE PUNERE ÎN APLICARE (UE) 2017/1532 A COMISIEI
      din 7 septembrie 2017
      conținând răspunsurile la întrebările referitoare la evaluarea comparativă a rodenticidelor anticoagulante în conformitate cu articolul 23 alineatul (5) din Regulamentul (UE) nr. 528/2012 al Parlamentului European și al Consiliului
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 23 alineatul (5) primul paragraf,
      întrucât:
      
                  (1)
               
               
                  În cadrul celei de a 60-a reuniuni a reprezentanților autorităților competente ale statelor membre însărcinate cu punerea în aplicare a Regulamentului (UE) nr. 528/2012, care a avut loc la 20 și 21 mai 2015, toate statele membre au prezentat Comisiei o serie de întrebări ale căror răspunsuri trebuie formulate la nivelul Uniunii, în contextul evaluării comparative care se efectuează cu ocazia reînnoirii aprobării produselor biocide rodenticide anticoagulante (denumite în continuare „rodenticide anticoagulante”).
               
            
                  (2)
               
               
                  Întrebările prezentate au fost următoarele: (a) Este diversitatea chimică a substanțelor active conținute în rodenticidele autorizate în Uniune corespunzătoare pentru a reduce la minimum riscul apariției unei rezistențe a organismelor dăunătoare vizate?; (b) Pentru diferitele utilizări specificate în cererile de reînnoire, există disponibile produse biocide autorizate alternative sau metode nechimice de control sau de prevenire?; (c) Aceste alternative prezintă un risc global semnificativ mai scăzut pentru sănătatea umană și animală și pentru mediu?; (d) Aceste alternative sunt suficient de eficace?; (e) Aceste alternative nu prezintă niciun alt dezavantaj economic sau practic semnificativ?
               
            
                  (3)
               
               
                  Răspunsurile la aceste întrebări sunt relevante pentru orice autoritate competentă destinatară care caută să stabilească dacă criteriile de la articolul 23 alineatul (3) literele (a) și (b) din Regulamentul (UE) nr. 528/2012 sunt îndeplinite și, în consecință, dacă autoritatea competentă în cauză trebuie să interzică sau să restricționeze punerea la dispoziție pe piață sau utilizarea rodenticidelor anticoagulante.
               
            
                  (4)
               
               
                  În temeiul articolului 75 alineatul (1) litera (g) din Regulamentul (UE) nr. 528/2012, Comisia a solicitat Agenției Europene pentru Produse Chimice (denumită în continuare „agenția”) să formuleze un aviz care să vizeze răspunsurile la întrebările privind diferitele utilizări care pot fi autorizate pentru rodenticidele anticoagulante, în conformitate cu condițiile și măsurile de atenuare a riscurilor menționate în avizele (2) adoptate de Comitetul pentru produse biocide al agenției în cadrul celei de a 16-a reuniuni dedicate reînnoirii aprobărilor de substanțe active.
               
            
                  (5)
               
               
                  La 2 martie 2017, Comitetul pentru produse biocide din cadrul agenției a adoptat un aviz (3).
               
            
                  (6)
               
               
                  Potrivit acestui aviz, în lipsa rodenticidelor anticoagulante, utilizarea produselor biocide rodenticide care conțin alte substanțe active ar conduce la o diversitate chimică necorespunzătoare pentru a reduce la minimum riscul apariției unei rezistențe a organismelor dăunătoare vizate. Aceste produse au prezentat, de asemenea, câteva dezavantaje practice sau economice semnificative pentru utilizările vizate.
               
            
                  (7)
               
               
                  Avizul a luat în considerare, de asemenea, o serie de metode nechimice de control sau de prevenire (denumite în continuare „alternative nechimice”), care pot oferi o eficacitate suficientă, în anumite circumstanțe, atunci când sunt utilizate individual sau într-o combinație a acestora. Totuși, nu există suficiente dovezi științifice care să demonstreze că aceste alternative nechimice sunt suficient de eficace conform criteriilor stabilite în orientările aprobate de Uniune (4), în vederea interzicerii sau a restricționării utilizărilor autorizate ale rodenticidelor anticoagulante.
               
            
                  (8)
               
               
                  Cu toate acestea, Comisia ia act de recomandarea formulată în aviz, potrivit căreia utilizarea alternativelor nechimice reprezintă un element fundamental al gestionării sustenabile a dăunătorilor în ceea ce privește controlul rozătoarelor și utilizarea corespunzătoare a rodenticidelor anticoagulante în conformitate cu articolul 17 alineatul (5) din Regulamentul (UE) nr. 528/2012.
               
            
                  (9)
               
               
                  Măsurile prevăzute în prezenta decizie sunt conforme cu avizul Comitetului permanent pentru produse biocide,
               
            ADOPTĂ PREZENTA DECIZIE:
      Articolul 1
      În sensul articolului 23 alineatul (3) din Regulamentul (UE) nr. 528/2012, autoritățile competente destinatare ale statelor membre țin cont de informațiile conținute în anexă, furnizate ca răspunsuri la întrebările adresate Comisiei privind evaluarea comparativă a produselor biocide rodenticide anticoagulante.
      Articolul 2
      Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
      
         Adoptată la Bruxelles, 7 septembrie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 167, 27.6.2012, p. 1.
      
         (2)  https://echa.europa.eu/ro/regulations/biocidal-products-regulation/approval-of-active-substances/bpc-opinions-on-active-substance-approval
      
         (3)  Avizul ECHA/BPC/145/2017, disponibil la următoarea adresă: https://echa.europa.eu/documents/10162/21680461/bpc_opinion_comparative-assessment_ar_en.pdf/bf81f0a5-3e95-6b7d-d601-37db9bb16fa5
      
         (4)  Notă tehnică orientativă privind evaluarea comparativă a produselor biocide, disponibilă la următoarea adresă: https://circabc.europa.eu/w/browse/d309607f-f75b-46e7-acc4-1653cadcaf7e
      
         ANEXĂ
         
            Informații furnizate ca răspunsuri la întrebările adresate Comisiei de către statele membre în ceea ce privește evaluarea comparativă a produselor biocide rodenticide anticoagulante
         
         În contextul respectivelor întrebări, utilizările specificate menționate la articolul 23 alineatul (3) litera (a) din Regulamentul (UE) nr. 528/2012 sunt enumerate în tabelul 1.
         
            Tabelul 1
         
         
            Utilizări specificate pentru rodenticidele anticoagulante
         
         
                     Numărul de utilizare
                  
                  
                     Organismul (organismele) vizat(e)
                  
                  
                     Domeniul de utilizare
                  
                  
                     Categoria (categoriile) de utilizatori
                  
                  
                     Metoda de aplicare
                  
               
                     #1
                  
                  
                     
                        Mus musculus (șoarecele de casă)
                     (se pot adăuga alte organisme vizate)
                  
                  
                     Interior
                  
                  
                     Publicul larg
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #2
                  
                  
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Interior
                  
                  
                     Publicul larg
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #3
                  
                  
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                     [se pot adăuga alte organisme vizate – cu excepția șoarecilor de casă (de exemplu, șoarecii de câmp)]
                  
                  
                     Exterior, în jurul clădirilor
                  
                  
                     Publicul larg
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #4
                  
                  
                     
                        Mus musculus (șoarecele de casă)
                     (se pot adăuga alte organisme vizate)
                  
                  
                     Interior
                  
                  
                     Profesioniști
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #5
                  
                  
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Interior
                  
                  
                     Profesioniști
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #6
                  
                  
                     
                        Mus musculus (șoarecele de casă)
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Exterior, în jurul clădirilor
                  
                  
                     Profesioniști
                  
                  
                     Momeli gata pentru a fi utilizate în capcane cu momeală care nu pot fi anihilate
                  
               
                     #7
                  
                  
                     
                        Mus musculus (șoarecele de casă)
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Interior
                  
                  
                     Profesioniști instruiți
                  
                  
                     Momeli gata de utilizare sau formulări de contact gata de utilizare
                  
               
                     #8
                  
                  
                     
                        Mus musculus (șoarecele de casă)
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Exterior, în jurul clădirilor
                  
                  
                     Profesioniști instruiți
                  
                  
                     Momeli gata de utilizare
                  
               
                     #9
                  
                  
                     
                        Rattus norvegicus (șobolanul cenușiu)
                     
                        Rattus rattus (șobolanul negru sau de acoperiș)
                  
                  
                     Exterior, spații deschise
                     Exterior, spații de depozitare a deșeurilor
                  
                  
                     Profesioniști instruiți
                  
                  
                     Momeli gata de utilizare
                  
               
                     #10
                  
                  
                     
                        Rattus norvegicus (șobolanul cenușiu)
                  
                  
                     Canale de evacuare
                  
                  
                     Profesioniști instruiți
                  
                  
                     Momeli gata de utilizare
                  
               
            Întrebarea (a): Este diversitatea chimică a substanțelor active conținute în rodenticidele autorizate în UE corespunzătoare pentru a reduce la minimum riscul apariției unei rezistențe a organismelor dăunătoare vizate?
         
         Există cinci substanțe active aprobate în produsele biocide încadrate în tipul de produs 14, cu un mod de acțiune diferit de cel al rodenticidelor anticoagulante (alfa-cloraloza, fosfura de aluminiu care eliberează fosfină, dioxidul de carbon, acidul cianhidric și pudra de știulete de porumb).
         Potrivit avizului, cerința minimă prevăzută în orientările aprobate de Uniune, de a dispune de trei soluții alternative distincte cu un mod de acțiune distinct, nu este îndeplinită pentru niciuna dintre utilizările specificate enumerate în tabelul 1. Prin urmare, în lipsa rodenticidelor anticoagulante, nu este îndeplinită condiția prevăzută la articolul 23 alineatul (3) litera (b) din Regulamentul (UE) nr. 528/2012 potrivit căreia diversitatea chimică a substanțelor active trebuie să fie corespunzătoare pentru a reduce la minimum riscul apariției unei rezistențe a organismelor dăunătoare vizate.
         
            Întrebarea (b): Pentru diferitele utilizări specificate în cererile de reînnoire, există disponibile produse biocide autorizate alternative sau metode nechimice de control sau de prevenire?
         
         Tabelele 2 și 3 prezintă o imagine de ansamblu asupra alternativelor avute în vedere în aviz pentru a răspunde la această întrebare.
         
            Tabelul 2
         
         
            Imagine de ansamblu asupra produselor biocide autorizate alternative pentru utilizările specificate ale rodenticidelor anticoagulante
         
         
                      
                  
                  
                     Numărul de utilizare, astfel cum se descrie în tabelul 1
                  
               
                     Substanța activă din produsele biocide alternative
                  
                  
                     Tipul de aplicare
                  
                  
                     #1
                  
                  
                     #2
                  
                  
                     #3
                  
                  
                     #4
                  
                  
                     #5
                  
                  
                     #6
                  
                  
                     #7
                  
                  
                     #8
                  
                  
                     #9
                  
                  
                     #10
                  
               
                     Alfa-cloraloză
                  
                  
                     Momeală
                  
                  
                     da
                  
                  
                      
                  
                  
                      
                  
                  
                     da
                  
                  
                      
                  
                  
                      
                  
                  
                     Numai pentru șoareci
                  
                  
                      
                  
                  
                      
                  
                  
                      
                  
               
                     Fosfură de aluminiu care eliberează fosfină
                  
                  
                     Fumigant
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Numai pentru R. norvegicus
                     
                  
                  
                     Numai pentru R. norvegicus
                     
                  
                  
                      
                  
               
                     Dioxid de carbon
                  
                  
                     Recipient pentru capcană
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     Doar pentru șoareci
                  
                  
                      
                  
                  
                      
                  
                  
                      
                  
               Produsele biocide autorizate alternative nu includ toate utilizările specificate pentru rodenticidele anticoagulante (a se vedea tabelul 2). În cazul anumitor utilizări (numerele de utilizare #2, #3, #5, #6 și #10), nu sunt disponibile produse biocide autorizate alternative. În cazul utilizării #7, există produse biocide autorizate alternative numai pentru șoareci, iar în cazul utilizărilor #8 și #9 există produse biocide autorizate alternative numai pentru șobolani (R. norvegicus).
         
            Tabelul 3
         
         
            Imagine de ansamblu asupra alternativelor nechimice identificate pentru utilizările specificate ale rodenticidelor anticoagulante
         
         
                     Alternativă nechimică raportată
                  
                  
                     Mod de acțiune
                  
                  
                     Utilizări potențial cuprinse
                  
               
                     Tratamente curative
                  
               
                     Capcane electrice pentru rozătoare
                  
                  
                     Capcane cu curent electric care ucide rozătoarele la intrarea în capcană
                  
                  
                     1, 2, 3, 4, 5, 6, 7, 8, 9, 10
                  
               
                     Plăci cu adezivi
                  
                  
                     Rozătoarele rămân lipite și trebuie ucise ulterior
                  
                  
                     1, 4, 6, 7, 8
                  
               
                     Capcane mecanice (capcane acționate cu arc)
                  
                  
                     Capcane cu o greutate mecanică ce ucide rozătorul la intrare
                  
                  
                     1, 2, 3, 4, 5, 6, 7, 8, 9, 10
                  
               
                     Împușcare
                  
                  
                     Împușcarea rozătoarelor
                  
                  
                     6, 8, 9
                  
               
                     Tratamente preventive
                  
               
                     Modificarea habitatului
                  
                  
                     Împiedicarea stabilirii populațiilor de rozătoare prin limitarea surselor de hrană/apă/adăpostire
                  
                  
                     1, 2, 3, 4, 5, 6, 7, 8, 9
                  
               
                     Protecție împotriva rozătoarelor
                  
                  
                     Împiedicarea accesului rozătoarelor în clădiri prin blocarea căilor de acces
                  
                  
                     1, 2, 4, 5, 7
                  
               
                     Ultrasunete
                  
                  
                     Alungarea rozătoarelor cu ajutorul emisiilor de ultrasunete de 70-140 dB
                  
                  
                     1, 2, 3, 4, 5, 6, 7, 8, 9
                  
               
            Întrebarea (c): Aceste alternative prezintă un risc global semnificativ mai scăzut pentru sănătatea umană și animală și pentru mediu?
         
         Conform orientărilor aprobate de Uniune, la această întrebare ar trebui formulat un răspuns numai în cazul în care alternativele avute în vedere ar fi suficient de eficace și nu ar prezenta alte dezavantaje economice sau practice semnificative [a se vedea secțiunile dedicate întrebărilor (d) și (e)].
         Pe baza concluziilor la care s-a ajuns în ceea ce privește întrebările (a), (b), (d) și (e), în aviz s-a considerat că nu este necesar să se răspundă la întrebarea (c).
         
            Întrebarea (d): Aceste alternative sunt suficient de eficace?
         
         Produsele biocide autorizate identificate la întrebarea (b) includ substanțe active care au fost aprobate și, prin urmare, au fost considerate eficace pentru utilizările specificate. Întrucât eficacitatea suficientă reprezintă un criteriu pentru acordarea unei autorizații în conformitate cu articolul 19 alineatul (1) litera (b) punctul (i) din Regulamentul (UE) nr. 528/2012, respectivele produse sunt considerate a fi suficient de eficace.
         În ceea ce privește alternativele nechimice identificate la întrebarea (b), în aviz se stabilește că fiecare alternativă, utilizată individual sau în combinație cu altele, poate oferi o eficacitate suficientă în anumite circumstanțe, probabil limitate. Totuși, nu există suficiente dovezi științifice care să demonstreze că vreuna dintre alternativele nechimice examinate este suficient de eficace conform orientărilor aprobate de Uniune (și anume că asigură niveluri similare de protecție sau de control al populațiilor de rozătoare în condiții reale), pentru a exclude necesitatea utilizării rodenticidelor anticoagulante pentru utilizările specificate. Întrucât condiția de a fi suficient de eficace, prevăzută la articolul 23 alineatul (3) litera (a) din Regulamentul (UE) nr. 528/2012, nu este îndeplinită, nu s-a efectuat nicio cercetare suplimentară cu privire la alternativele nechimice identificate.
         
            Întrebarea (e): Aceste alternative nu prezintă niciun alt dezavantaj economic sau practic semnificativ?
         
         Conform orientărilor aprobate de Uniune, evaluarea dezavantajelor practice și economice trebuie să vizeze alternativele care îndeplinesc criteriile de eligibilitate. Prin urmare, numai produsele biocide autorizate identificate în tabelul 2 au fost evaluate pentru a răspunde la această întrebare.
         Conform avizului, utilizarea fosfurii de aluminiu care eliberează fosfină și a dioxidului de carbon conduce la dezavantaje practice sau economice semnificative în comparație cu rodenticidele anticoagulante, deoarece controlul organismelor vizate ar necesita eforturi foarte mari și/sau costuri disproporționate. Prin urmare, condiția referitoare la absența altor dezavantaje economice sau practice semnificative, prevăzută la articolul 23 alineatul (3) litera (a) din Regulamentul (UE nr. 528/2012, nu este îndeplinită pentru produsele biocide autorizate menționate mai sus.
         În ceea ce privește produsele pe bază de alfa-cloraloză, faptul că eficacitatea lor depinde de temperatură compromite utilizarea acestei alternative în locurile în care nu se poate controla temperatura, ceea ce conduce la un dezavantaj practic pentru utilizarea în mediile calde. În plus, având în vedere lipsa diversității chimice [a se vedea secțiunea dedicată întrebării (a)], nu ar fi recomandabilă înlocuirea sau restricționarea utilizării rodenticidelor anticoagulante numai cu această substanță pentru a reduce la minimum riscul apariției rezistenței.